b'\n_START_ARTICLE_\nMednarodni moto\xc5\xa1portni hram slavnih\n_START_PARAGRAPH_\nMednarodni moto\xc5\xa1portni hram slavnih (angle\xc5\xa1ko International Motorsports Hall of Fame) je hram slavnih, ki je posve\xc4\x8den tistim, ki so najve\xc4\x8d prispevali k moto\xc5\xa1portu, kot dirka\xc4\x8di, lastniki mo\xc5\xa1tev ali in\xc5\xbeenirji. V hram slavnih so bili sprejeti dirka\xc4\x8di mnogih narodnosti, toda med njimi mo\xc4\x8dno prevladujejo ameri\xc5\xa1ki dirka\xc4\x8di. Hram je leta 1982 ustanovil Bill France starej\xc5\xa1i, ki je tudi ustanovitelj serije NASCAR, le\xc5\xbei pa v mestu Talladega, v Alabami, ob dirkali\xc5\xa1\xc4\x8du Talladega Superspeedway. Potencialni kandidat za sprejem v hram slavnih mora biti \xc5\xbee pet let upokojen, o sprejemu pa odlo\xc4\x8da stopetdeset\xc4\x8dlanski odbor, ki je sestavljen iz mednarodnih moto\xc5\xa1portnih novinarjev.'